Video: Bruidegom se spesiale boodskap aan bruid se dogtertjie‘n Skermskoot uit die video. ŉ Bruidegom van Idaho in die VSA het trougangers in trane gehad toe hy na sy huweliksbeloftes aan sy bruid op sy knieë gegaan het en ook ŉ paar beloftes aan haar driejarige dogtertjie gemaak het. Fox2Now berig dat ŉ video van die huwelikseremonie soos ŉ veldbrand op sosiale media versprei. Brian Scott en Whitney Kay is in Januarie verlede jaar getroud. Die video is in minder as 24 uur meer as 600 000 keer op YouTube gekyk en is in totaal al meer as ŉ miljoen keer gekyk. Die Scotts bly nou in Noord-Carolina en het in November verlede jaar ŉ babaseuntjie ryker geword.